Etter et par sesonger under pari i Vikingdrakten, ble Johannessen hentet til naboklubben Vidar i 1981. Her ble han umiddelbart en suksess. I løpet av sesongen scoret han 56 mål og bidro sterkt til at Vidar rykket opp til 2. divisjon. I 1982 var han igjen tilbake i Viking. Han vant sitt fjerde seriemesterskap med klubben, og sammen med Ham-Kams Tor Arne Granerud ble han toppscorer med elleve mål.